યસ, એટલાસ્ટ સુરત ફલાય, હાઇ ફલાય. અનેક આંદોલનો, સરકાર સાથે સંઘર્ષ, એરલાઇન્સ કંપનીઓને વિનવણી પછી આજે 50 લાખની વસ્તી ધરાવતા સુરત શહેરનું એરપોર્ટ ધમધમતું થયું છે. 5 એરલાઇન્સની 26 ફલાઇટ સુરતના આકાશને આંબી રહી છે. વેલ, આ તો અત્યારના એરપોર્ટની વાત થઈ પણ મારે તમને સુરત એરપોર્ટના જુના ઈતિહાસની વાત કરવી છે. જી, તમને જાણીને લવાઈ લાગશે સુરત એરપોર્ટ 1930ના મધ્યમાં તે વખતના સચીનના 7માં નવાબ દ્વારા તૈયાર કરવામાં આવ્યું હતું.તે વખતે એટલે 1930માં સુરત મુંબઈ અને સુરત જુનાગઢની કનેક્ટિવિટી હતી અને રસપ્રદ વાત એ હતી કે 1940માં બીજા વિશ્વયુધ્ધ વખતે ઇન્ડિયન એરફોર્સને યુધ્ધમાં મદદરૂપ બનવા માટે સચીનના નવાબે પોતાનું વિમાન ભેટમાં આપી દીધું હતું.